**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL leidimo NUOMOTIS TRANSPORTO PRIEMONES“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant gauti Klaipėdos miesto savivaldybės tarybos leidimą Klaipėdos miesto savivaldybės administracijai nuomotis pagal veiklos nuomos sutartis 4 lengvuosius automobilius.

**2. Projekto rengimo priežastys ir kuo remiantis parengtas sprendimo projektas.**

2016 m. kovo 31 d. T2-74 Klaipėdos miesto savivaldybės tarybos sprendimu buvo leista Klaipėdos miesto savivaldybės administracijai nuomotis pagal veiklos nuomos sutartis 4 lengvuosius automobilius, brangesnius kaip 17 377 Eur (be pridėtinės vertės mokesčio), turinčius ne daugiau kaip 5 sėdimas vietas.

2017 m. birželio 23 d. buvo sudaryta pirkimo sutartis J9-1498 dėl 3 naujų elektromobilių veiklos nuomos su technine priežiūra pirkimo. Sutarties terminas 60 mėn., automobiliais naudojasi KMSA darbuotojai. Šių automobilių veiklos nuomos sutartis baigiasi 2023 metų pradžioje.

KMSA autoparke seniausias automobilis yra „Škoda Octavia“ (2006 m.), juo naudojasi KMSA darbuotojai. Automobilio rida yra 276312 km. Automobilis smarkiai techniškai susidėvėjęs, jo techninė būklė nebeatitinka įstaigos poreikių ir reikalauja nuolatinių išlaidų remontui. Šiuo metu vykdomos šio automobilio pardavimo viešame aukcione procedūros, neįvertinus gedimų preliminari rinkos kaina apie 1300 Eur. Vietoj parduoto taršaus automobilio planuojama papildomo elektromobilio nuoma, taip nebus padidintas Savivaldybės administracijos automobilių parkas, bet siekiama švaresnio ir ekonomiškesnio transporto naudojimo. Savivaldybės administracija savo pavyzdžiu skatintų naudotis ekologiškomis transporto priemonėmis, prisidėtų prie užterštumo mieste mažinimo.

Klaipėdos miesto savivaldybės administracija, gavusi Savivaldybės tarybos leidimą, planuoja nuomotis pagal veiklos nuomos sutartis 4 elektromobilius, brangesnius kaip 17 377 Eur (be pridėtinės vertės mokesčio). Elektromobilių nuomos pirkimas būtų vykdomas Lietuvos Respublikos viešųjų pirkimų įstatymo nustatyta tvarka (per CPO, žaliasis pirkimas).

Nurodyti elektromobiliai būtų naudojami KMSA poreikiams: 1 Viešosios tvarkos skyriaus, 1 Socialinės paramos skyriaus ir 2 bendriems KMSA poreikiams.

Nurodytų transporto priemonių veiklos nuomos lėšos numatytos 2022 – 2024 m. Savivaldybės strateginiame veiklos plane.

Šiuo metu Klaipėdos miesto savivaldybės administracija funkcijų vykdymui naudoja 7 lengvuosius automobilius ir 1 mikroautobusą.

|  |  |  |  |  |
| --- | --- | --- | --- | --- |
| Eil. Nr. | Transporto priemonės markė / valst. Nr. | Transporto priemonės pagaminimo metai | Naudotojas | Automobilio veikos pagrindas |
| 1. | **ŠKODA OCTAVIA** CEH052  | 2006 | Savivaldybės administracija | Savivaldybės nuosavybė (vykdomos pardavimo aukcione procedūros) |
| 2. | **HONDA ACCORD** GDO123 | 2012 | Mero pavaduotojai | Savivaldybės nuosavybė |
| 3. | **HONDA ACCORD** GDO456  | 2012 | Savivaldybės administracija  | Savivaldybės nuosavybė |
| 4. | **VOLVO S90** JNU290 | 2017 | Meras | Iki 2024-01-16(veiklos nuoma) |
| 5. | **VW CARAVELLE** KCV665 (mikroautobusas) | 2017 | Savivaldybės administracija | Iki 2024-09-16(veiklos nuoma) |
| 6. | **KIA SOUL** EV0812 | 2017 | Savivaldybės administracija,Socialinės paramos ir Viešosios tvarkos skyriai | Iki 2023-02-07(veiklos nuoma) |
| 7. | **KIA SOUL** EV0813 | 2017 | Savivaldybės administracija,Socialinės paramos ir Viešosios tvarkos skyriai | Iki 2023-02-07(veiklos nuoma) |
| 8. | **KIA SOUL** EV0814 | 2017 | Savivaldybės administracija,Socialinės paramos ir Viešosios tvarkos skyriai | Iki 2023-02-07(veiklos nuoma) |

**3. Kokių rezultatų laukiama.**

Išsinuomojus naujus elektromobilius bus užtikrintas tinkamas Klaipėdos miesto savivaldybės administracijos funkcijų vykdymas, sutaupomos techniškais nusidėvėjusių transporto priemonių išlaikymo išlaidos.

**4. Sprendimo projekto rengimo metu gauti specialistų vertinimai.**

Negauta

**5. Lėšų poreikis sprendimo įgyvendinimui.**

Numatytos lėšos nuomai – maksimaliai 7 300 Eur vienam elektromobiliui per metus (šiuo metu vieno elektromobilio nuoma pagal 2017-06-23 sutartį Nr. J9-1498 yra 7 058,16 Eur/metus). 4 elektromobilių išlaidos per metus sudarys iki 29 200 Eur. Tikslus lėšų poreikis automobilių nuomai bus nustatytas atlikus viešųjų pirkimų procedūras.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrintas tinkamas Klaipėdos miesto savivaldybės administracijos funkcijų vykdymas, sutaupomos techniškais nusidėvėjusių transporto priemonių išlaikymo išlaidos, prisidedama prie užterštumo mieste mažinimo naudojant ekologiškas transporto priemones.

Teikiame svarstyti šį sprendimo projektą.

Turto valdymo skyriaus vedėjas Edvardas Simokaitis